AQSh va Rossiya prezidentlarining uchrashishi masalasi hozircha kun tartibida yo‘q. Bu haqda Kreml ma’muriyati rahbari Sergey Ivanov ma’lumot berdi. “Bilishimcha, hozircha Vladimir Vladimirovichning (Putinning) Obama bilan uchrashuvi rejada yo‘q”, - uning so‘zlarini keltiradi RIA Novosti agentligi. Ilgariroq Rossiya tashqi ishlar vaziri Sergey Lavrov AQSh tomon “belgi” bergan taqdirda ikki davlat rahbarining uchrashuvi o‘tkazilishi mumkinligini aytgan edi.